Salimah Ali

Salimah Ali (born 1954) be an American contemporary photographer wey dey work insyd portraiture, documentary photography, den photo journalism.  
 Early life den education 
Dem born Ali insyd 1954 insyd Harlem, New York City. She spend ein childhood insyd Manhattan, Brooklyn, den Queens. Ein interest insyd art be shape from a young age by ein poppie, an oil painter, wey buy Ali ein first camera. 

After she begin ein photography career by she dey shoot photos of babies den newlyweds, Ali get ein first break while she dey study at LaGuardia Community College. She see a poster wey dey advertise an Eddie Kendricks concert wey she contact de show ein promoter make she biz if she fi photograph de Kendricks. De promoter flow am say yes, wey dat dem gbele de door for Ali make she continue dey photograph oda musicians,"A Photojournalist On Both Sides Of The Law". The Culture Crush. Retrieved July 12, 2020. wey dey include Stevie Wonder; Patti LaBelle; Earth, Wind, and Fire; Bob Marley; den odas.

Ali later transfer to de Fashion Institute of Technology, wer she earn an associate's degree insyd photography.
 Career 
Ali ein work appear insyd a number of publications, wey dey include Essence, Black Enterprise, USA Today, The New York Times, Los Angeles Times, den The Washington Post.

Ali be a member of Kamoinge, a New York–based collective of African American photographers. De group dey work make dem present honest portrayals of de African American experience thru photography. Insyd 2007, dem get a grant make dem photograph de aftermath of Hurricane Katrina. Ali participate insyd de project, wey she dey take photographs of New Orleans residents alongsyd de remains of dema devastated homes.

Since 2001, Ali sanso work professionally as a photographer give de New York City Police Department.

 Exhibitions dem select 
Insyd 2018, na dem show an installation of Ali ein photographs at de Queens Library. Insyd 2019, Ali participate insyd a large group show at de African American Museum insyd Philadelphia. Insyd 2020, Ali show insyd "Visions 1020," a photography exhibition at Wilmer Jennings Kenkeleba Gallery insyd de East Village, Manhattan.
 References 
Category:Human
Category:African-American women artists
Category:African-American contemporary artists
Category:American contemporary artists
Category:African-American photographers
Category:1954 births
Category:21st-century African-American artists
Category:20th-century African-American artists
Category:20th-century African-American women
Category:21st-century African-American women
Category:20th-century American women photographers
Category:20th-century American photographers
Category:21st-century American women photographers
Category:21st-century American photographers

Category:Photographers wey komot New York City